recursal/SuperWikiNEXT-32B huggingface dataset:
১৮৩৭ সালে চিত্রকর অ্যারি শেফারের আঁকা ফ্রান্‌ৎস লিস্টের একটি পোট্রেট।
**ফ্রান্‌ৎস লিস্ট** (জার্মান: [fʁant͡s lɪst]হাঙ্গেরীয়: Liszt Ferencz বা Liszt Ferenc) **ফ্রান্‌ৎস রিট্টার ভন লিস্ট**(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ান কম্পোজার, পিয়ানো বাদক, শিক্ষক এবং একজন সংগীতজ্ঞ।

ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।

সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।

নোট
---

1. ↑  Franz Liszt was created a Ritter by Emperor Francis Joseph I. in 1859, but never used this title of nobility in public. The title was necessary to marry the Princess Carolyne zu Sayn-Wittgenstein without her losing her privileges, but after the marriage fell through, Liszt transferred the title to his uncle Eduard in 1867. Eduard's son was Franz von Liszt.

তথ্যসূত্র
---------

1. ↑  Walker, *New Grove 2*
2. ↑  "Franz Liszt"। *Encyclopædia Britannica*। ২০০৮। সংগ্রহের তারিখ নভেম্বর ২৪, ২০০৮।
3. ↑  "Franz Liszt"। *Columbia Encyclopedia*। সংগ্রহের তারিখ নভেম্বর ২৫, ২০০৮।
4. ↑  Searle, *New Grove*, 11:29.
5. ↑  Searle, *New Grove*, 11:28–29.

বহিঃসংযোগ
---------

* কার্লিতে ফ্রান্‌ৎস লিস্ট (ইংরেজি)
* আন্তর্জাতিক সংগীত স্কোর লাইব্রেরি প্রকল্পে Franz Liszt অনুযায়ী ফ্রি স্কোর
* 

* Free scores by ফ্রান্‌ৎস লিস্ট in the Choral Public Domain Library (ChoralWiki)
* গুটেনবের্গ প্রকল্পে Franz Liszt-এর সাহিত্যকর্ম ও রচনাবলী (ইংরেজি)
* গ্রন্থাগারে ফ্রান্‌ৎস লিস্ট সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
* টেমপ্লেট:MutopiaComposer
* Printable scores by Franz Liszt
* Lina Ramann's classical Liszt biography (in German) at Zeno.org
**সারাহ তৌমি** হলেন একজন তিউনিসীয় উদ্যোক্তা, যিনি দেশটিতে মরুকরণ প্রতিরোধী কর্মকাণ্ডে নিয়োজিত আছেন।

জীবনী
-----

সারাহ তৌমি জন্মেছিলেন ফ্রান্সে। তার বাবা ছিলেন একজন তিউনিসীয় এবং মা ছিলেন ফরাসি। ২০০৮ সালে প্যারিসে থাকাকালীন সময়ে সারাহ তৌমি 'ড্রিম' নামে একটি পরিবেশবাদী সংগঠন প্রতিষ্ঠা করেছিলেন।

২০১২ সালে তিউনিসিয়ায় ফিরে আসার পর তিনি দেশটিতে 'সবার জন্য বাবলাগাছ' নামের একটি মরুকরণ প্রতিরোধী পরিকল্পনা হাতে নেন। দেশটির সফ্যাক্স প্রদেশের বির সালাহ গ্রামে তার দাদাবাড়িতে মরুকরণের প্রভাব দেখে প্রকল্পটি হাতে নেন। তিনি স্থানীয় নারীদের মরুকরণের দরুণ নগরে যেয়ে কম বেতনে চাকরি করতে বাধ্য হতে দেখেছেন।

তিউনিসিয়ার পরিবেশ মন্ত্রণালয় তার প্রকল্প গ্রহণ না করার পর তিউনিসিয়ার ব্যাংকগুলোতে প্রকল্পটির জন্য ঋণ চাইতে যেয়ে দেখেন যে, তিনি নারী বলে তাকে ঋণ দেওয়া হচ্ছে না। তিনি এই ঘটনা সম্পর্কে পরবর্তীতে বলেন, "সবসময় আমাকে না শুনতে হয়েছে, এটা ছিল আমার জন্য এক অনুপ্রেরণা। আমার উপর সমাজে নারীদের সমানাধিকার লাভের জন্য যুদ্ধ করার গুরুদায়িত্ব বর্তিয়েছে এবং এ জন্য 'সবার জন্য বাবলাগাছ' প্রকল্পটি হবে প্রথম পদক্ষেপ।" এরপর ,তিনি ব্যাংকে ব্যাংকে না ঘুরে লোকজনের কাছ থেকে টাকা সংগ্রহ শুরু করে তিনশ ইউরো জোগাড় করেন।

তিনি দেশটির স্থানীয় খামারিদের বাবলাগাছ থেকে আঠা নিয়ে তা বিক্রি করার জন্য উদ্বুদ্ধ করা ছাড়াও অনাবৃষ্টি প্রতিরোধী সজনে গাছ থেকে তেল সংগ্রহের মাধ্যমে আর্থিকভাবে লাভবান হতে উদ্বুদ্ধ করেন। তার প্রকল্পের সাথে যুক্ত থাকা প্রথম দিককার খামারি সবাই নারী হলেও তিনি পরবর্তীতে প্রকল্পটিতে নারী পুরুষ সমতা প্রতিষ্ঠিত হয়।

এই প্রকল্পটির জন্য তিনি একমাত্র আরব ও আফ্রিকান হিসেবে ২০১৬ সালে 'ফরবেস ৩০ আন্ডার ৩০' তালিকায় স্থান পান। প্রকল্পটি '১মিলিয়নট্রিজ৪তিউনিসিয়া' নামেও পরিচিত। প্রকল্পটির জন্য ২০১৬ সালে তিনি প্রথম তিউনিসীয় হিসেবে রোলেক্স উদ্যোগ পুরস্কার লাভ করেন।

২০১১ সালে তিনি হাতেম মাহবৌলি ও আসমা মনসৌরের সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে।

তথ্যসূত্র
---------

1. ↑  "Sarah Toumi"। Skoll। সংগ্রহের তারিখ ১৯ অক্টোবর ২০১৬।
2. 1 2  "Sarah Toumi, jeune pousse tunisienne déjà dans le classement Forbes"। *Jeune Afrique* (French ভাষায়)। ২৬ ফেব্রুয়ারি ২০১৬। সংগ্রহের তারিখ ১৯ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2 3  "Sarah Toumi, 28"। *Forbes*। সংগ্রহের তারিখ ১৯ অক্টোবর ২০১৬।
4. 1 2  "La Tunisienne Sarah Toumi parmi les finalistes du concours Rolex Awards pour les entrepreneurs sociaux"। *The Huffington Post* (French ভাষায়)। ১৯ অক্টোবর ২০১৬। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
5. 1 2 3 4  "Hun kommer til København: En superhelt med træer som våben"। *Politiken*। ১৬ মার্চ ২০১৬। সংগ্রহের তারিখ ১৯ অক্টোবর ২০১৬।
6. ↑  "Who We Are"। Tunisian Center for Social Entrepreneurship। ২০১৬-১১-২৯ তারিখে মূল থেকে আর্কাইভ করা।
সারাহ অলড্রিজ
**সারাহ অল্ড্রিজ** (Sarah Aldridge) **আনিদা মার্চেন্টের** (Anyda Marchant) ডাক নাম (জানুয়ারী ২৭, ১৯১১- জানুয়ারী ১১, ২০১৬), তিনি ১৯৭৩ সালে নাইয়াদ প্রেসের ১৯৯৫ সালে A&M Books এর সহপ্রতিষ্ঠাতা ছিলেন। তিনি নারী সমকামীদের নিয়ে জনপ্রিয় কথাসাহিত্যের লেখক।

প্রাথমিক জীবন এবং পেশা
----------------------

মার্চেন্ট লংওর্থি এবং মুড মার্চেন্টের কন্যা ছিলেন, ছয় বছর বয়সে ওয়াশিংটন ডিসিতে স্থানান্তরিত হন

ওয়াশিংটন ডিসি জাতীয় বিশ্ববিদ্যালয় থেকে ১৯৩৩ সালে আইনে স্থাতক করার পর, চর্চা করার জন্য ভার্জিনিয়া এবং ওয়াশিংটন ডিসিতে ভর্তি হন।

বারে প্রথম মহিলা হিসেবে তিনি পাস করেন। ১৯৭২ এর আগ পর্যন্ত ১৮ বছর ধরে তিনি ওয়ার্ল্ড ব্যাংকের এটর্নী হিসেবে লিগাল ডিপার্টমেন্টে দায়িত্ব পালন করেন।

সারাহ অল্ড্রিজ, বিভিন্ন সাহিত্যমুলক রচনা সৃষ্টি করেছেন। তার প্রথম কাজ ছিল একটি ছোট গল্প, যা *দ্য ল্যাডারে* প্রকাশিত হয়। তার চৌদ্দটি নারী সমকামী ভিত্তিক উপন্যাস প্রকাশিত হয়। এদেএ মধ্যে আছে, *অল ট্রু লাভারস*, *টটি*, *অ্যা ফ্লাইট অব এঞ্জেলস*, *দ্য লেইট কামার* এবং *দ্য নেস্টিং প্লেস*।

আলড্রিজ মুরিয়াল ইনেজ ক্রফোর্ডের (Muriel Inez Crawford) (২১ এপ্রিল, ১৯১৪- ৭ জুন ২০০৬) সাথে ১৯৪৭ সালে দেখা করেন। এই দম্পতি আল্ড্রিজের মৃত্যুর আগ পর্যন্ত ৫৭ বছর ধরে একত্রে ছিলেন।

আল্ড্রিজ ২০০৬ সালের ১১ জানুয়ারী রিহবথ বীচে তার নিজের বাসায় মারা যান। মৃত্যুকালে তার বয়স হয়েছিল ৯৪ বছর। তিনি ২০০৭ সালে মরণোত্তর গোল্ডেম ক্রাউন লিটারেরী সোসাইটি ট্রেইলব্লাজার এওয়ার্ডে ভুষিত হন।

তার প্রথম উপন্যাস *দ্য লেইটকামার* ২০০৯ সালে এ&এম বুকস দ্বারা পুনমুদ্রিত হয়। তার বইটি ২০০৯ সালে[*স্থায়ীভাবে অকার্যকর সংযোগ*] ডিজিটাল ফরম্যাটে প্রকাশিত হয়।

তথ্যসূত্র
---------

1. ↑  Lambda Literary Foundation WordIsUp
2. ↑  Windy City Media Obituary
3. ↑  "Koymasky Living Room Bios"। ১ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।
4. ↑  Shinhoster Lamb, Yvonne (ফেব্রুয়ারি ৭, ২০০৬)। "Anyda Marchant; Author, Publisher"। *The Washington Post*।
5. ↑  The Latecomer Legacy Project

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র
	+ 2
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট

 |
সিনহাই বিপ্লব চলাকালীন চিনের চিত্র
**১৯১১ বিপ্লব**, যা চীন বিপ্লব বা সিনহাই বিপ্লব নামেও পরিচিত চীনের সাম্রাজ্যিক বংশের পরিসমাপ্তি ঘটায় ও ১৯১২ সালের ১ জানুয়ারি চীন প্রজাতন্ত্র গঠন করে। এই বিপ্লবের নাম সিনহাই (Xinhai/ Hsin-Hai)দেওয়া হয় কারন বিপ্পবটি হয় ১৯১১ সালে যখন চীনের ক্যালেন্ডারের সেক্সাজেনারি চক্র শেষ হয়ে শুরু হয়। উক্ত বিপ্লব ২১৩২ বছরের সাম্রাজ্যিক শাসন, ২৭৬ বছরের ম্যাঞ্চু শাসনের সমাপ্তিরেখা টানে এবং প্রজাতান্ত্রিক যুগের সূচনা করে। 

এই বিপ্লব দীর্ঘদিনের আন্দোলন, বিদ্রোহের চূড়ান্ত পরিস্থিতি আনে। কিং রাজবংশ সরকার গঠন ও বিদেশী শক্তির আক্রমণের প্রতিরক্ষায় দীর্ঘদিন ধরে সংগ্রাম চালিয়ে যায়। ১৯০০ সালের দিকে সংস্কৃতিবিষয়ক কিছু নতুন নীতি নির্ধারণ করা হয় যার বিপক্ষ নেয় সংখ্যালঘু উপজাতিগোষ্ঠী মঞ্চু। এরপরে বিপ্লবী, মঞ্চু উৎখাত দল ও দেশ পুনর্গঠনকারীগণ যারা দেশকে আধুনিকায়ন করতে ইচ্ছুক তারা ফন্দি আঁটতে থাকে কীভাবে মঞ্চুদের উৎখাত করা যায়। অতঃপর ১৯১১ সালের ১০ অক্টোবর নিউ আর্মি নামে নতুন যোদ্ধাদের দল গঠিত হয় এবং মঞ্চুদের বিপক্ষে সশস্ত্র যুদ্ধ আরম্ভ হয়ে পড়ে। উক্ত যুদ্ধটি *উচাং বিদ্রোহ* নামে পরিচিত। এরপরেই দেশের আনাচে কানাচে অনুরূপ আরো কয়েকটি খন্ডযুদ্ধ শুরু হয়। ১৯১২ সালের ১২ ফেব্রুয়ারি চীনের সর্বশেষ সম্রাট ছয় বছর বয়সী পুয়ি পদত্যাগের জন্য অধ্যাদেশ জারি করা হয়। 

যা হোক, নানজিং এ বিপ্লবী সেনারা অস্থায়ী জোট সরকার গঠন করে। চীনের জাতীয় সম্মেলন(পরবর্তীতে চীন প্রজাতন্ত্র) চীন প্রজাতন্ত্র ঘোষিত করে। এরপর সান য়াট-সেনকে টংমেনঘুই (ইউনাইটেড লিগের) নেতা ঘোষণা করে। উত্তর ও দক্ষিণদিকের দেশের গৃহযুদ্ধ সমঝোতায় শেষ হয়। সান, উয়ান শিকাইয়ের পক্ষে পদত্যাগ করেন, যিনি বেইজিং-এ নতুন জাতীয় সরকারের রাষ্ট্রপতি হন। উয়ান তার মৃত্যুর পূর্বে অর্থাৎ ১৯১৬ সালে বৈধ কেন্দ্রীয় সরকার গঠন করতে ব্যর্থ হন যার ফলে কয়েক দশক রাজনৈতিক বিভাজন এবং যুদ্ধবাজের উত্থান হয়। এমনকি পুনরায় সাম্রাজ্যিক রাষ্ট্র গঠনের প্রয়াসও ছিল। 

তাইওয়ানের দ্বীপে চীন প্রজাতন্ত্র ও গণ প্রজাতন্ত্র চীন মূলভূমিতে উভয়েই নিজেদেরকে উক্ত বিপ্লবের বৈধভাবে সফল ভাবে এবং বিপ্লবটির আদর্শ যেমনঃ জাতীয়তাবাদ, প্রজাতন্ত্রবাদ, আধুনিকায়ন এবং জাতীয় ঐক্যকে সম্মান জানায়। তাইওয়ানে ১০ অক্টোবর "ডাবল টেন্থ দিবস" পালন করা হয় যা তাইওয়ানের একটি জাতীয় দিবস। মূলভূমি চীনে উক্ত দিনটিকে ১৯১১ বিপ্লবের বার্ষিকী হিসেবে উদযাপন করা হয়৷

তথ্যসূত্র
---------

1. ↑  Li, Xiaobing. [2007] (2007). *A History of the Modern Chinese Army*. University Press of Kentucky. আইএসবিএন ০-৮১৩১-২৪৩৮-৭, আইএসবিএন ৯৭৮-০-৮১৩১-২৪৩৮-৪. pp. 13, 26–27.
**সাঙ্গোয়ান** (Sangoan) প্রত্নতাত্ত্বিক শিল্প হচ্ছে প্রত্নতাত্ত্বিকদের দেয়া একটি প্রাচীন প্রস্তরযুগীয় সরঞ্জাম নির্মাণ-শৈলীর নাম যা আরও পূর্বের অ্যাকিউলীয় ধাচের শৈলী থেকে বিকশিথয়ে থাকতে পারে। অ্যাকিউলীয় প্রস্তর সরঞ্জামগুলির পাশাপাশি সাঙ্গোয়ানরা হাড় এবং হরিণের শিং এরও ব্যবহার করত। সাঙ্গোয়ান সরঞ্জামগুলো বিশেষত খনন করার জন্য ব্যবহৃত হত।

**সাঙ্গোয়ান যুগ** ছিল ইউরোপের মৌস্টারীয় সংস্কৃতির সাথে বিস্তৃতভাবে সাদৃশ্যপূর্ণ এবং এটি আজ থেকে প্রায় ১৩০,০০০ থেকে ১০,০০০ পূর্ব পর্যন্ত বর্তমান ছিল।

এটি উগান্ডার সাঙ্গো উপসাগরের নামে নামকরণ করা হয়েছিল যেখানে ১৯২০ সালে এটি প্রথম চিহ্নিত হয়েছিল। যে লোকেরা সাঙ্গোয়ান সরঞ্জাম ব্যবহার করেছিল তারা শিকারী-সংগ্রাহক সংস্কৃতির অন্তর্গত ছিল, তারা সাঙ্গোয়ান নামেও পরিচিত। তারা দক্ষিণাঞ্চলীয় আফ্রিকার এমন স্থানে বাস করত যেখানে উচ্চ প্রাচীন প্রস্তরযুগের শুরু থেকেই বৃষ্টিপাত ৪০ ইঞ্চি (১০১৬ মিমি) এর চেয়ে কম ছিল। সাঙ্গোয়ান শিল্প বর্তমান বতসোয়ানা থেকে ইথিওপিয়ায় বিস্তৃত ছিল।  প্রত্নতত্ত্ববিদরা কালাহারি মরুভূমিতে অনেক প্রাগৈতিহাসিক পাথরের হাতিয়ার উদ্ধার করেছেন্ম, যেগুলো সাঙ্গোয়ান যুগের অন্তত প্রথম দিকের ছিল বলে ধরা পড়েছে।  এটি কঙ্গোর বনভূমি অঞ্চলগুলোর মত পশ্চিমেও গিয়েছিল।

টীকা
----

1. ↑  Robert Linville Hoover. 1974
2. ↑  D.W. Phillipson. 2005
3. ↑  C. Michael Hogan. 2008
4. ↑  *An Encyclopedia of World History* (5th সংস্করণ)। Houghton Mifflin Company। ১৯৭২। পৃষ্ঠা 9। আইএসবিএন 0-395-13592-3।

### তথ্যসূত্র

* + C. Michael Hogan. 2008. "Makgadikgadi" at Burnham, A. (editor) *The Megalithic Portal*
	+ Robert Linville Hoover. 1974. *A review of the Sangoan industrial complex in Africa*, 76 pages
	+ D.W. Phillipson. 2005. *African archaeology*, page 81 of 389 pages
	+ J. Janmart. 1953. *The Kalahari Sands of the Lunda (N.-E. Angola), their earlier redistributions and the Sangoan culture*, 64 p.
**দাগেস্তান স্বায়ত্বশাসিত সোভিয়েত সমাজতান্ত্রিক প্রজাতন্ত্র** (রুশ: Дагестанская Автономная Советская Социалистическая Республика; 1921–1991), সংক্ষিপ্তভাবে **দাগেস্তান এএসএসআর** (রুশ: Дагестанская АССР; আভের: Дагъистаналъул АССР; কুমুক: Дагъыстан АССР; লেজগিয়: Дагъустандин АССР; টেমপ্লেট:Lang-lbe) অথবা **ডিএএসএসআর** (রুশ: ДАССР) এবং সরকারীভাবে সোভিয়েত দাগেস্তান বা কেবল সহজভাবে দাগেস্তান নামে পরিচিত অঞ্চলটি ছিলো সাবেক সোভিয়েত ইউনিয়নের রাশিয়ান এসএফএসআরের একটি স্বায়ত্তশাসিত সোভিয়েত সমাজতান্ত্রিক প্রজাতন্ত্র (এএসএসআর)। এই অঞ্চলটি "পর্বতমালার ভূমি" "জনগণের পর্বত" হিসেবেও পরিচিত ছিল। এই অঞ্চলে ত্রিশেরও বেশি নৃগোষ্ঠী ছিল। যদিও স্থানীয় ভাষাগুলো প্রচার এবং সর্ব-তুর্কিবাদ ও সর্ব-ইসলামবাদ আন্দোলনকে নিরুৎসাহিত করার কৌশলগুলির অংশ হিসাবে, এই জাতিগোষ্ঠীর অর্ধ ডজন সোভিয়েতের ইতিহাসের এক পর্যায়ে তাদের মাতৃভাষায় শিক্ষার ব্যবস্থা করা হয়েছিল, তারপরও রুশ ভাষা সর্বাধিক বিস্তৃত দ্বিতীয় ভাষা এবং ধীরে ধীরে লিঙ্গুয়া ফ্রাঙ্কা পরিণত হয়, বিশেষত শহরাঞ্চলে।

সোভিয়েত জ্যোতির্বিদ নিকলাই চের্নিখের দ্বারা ১৯৭৮ সালে আবিষ্কার করা গৌণ গ্রহরাশি *২২৯৭ দাগেস্তান*কে দাগেস্তান এএসএসআরের নামে নামকরণ করা হয়েছিল।

গ্যালারি
--------

* ১৯২২ সালে দাগেস্তান এএসএসআর এবং ককেশাসের অন্যান্য এএসএসআর১৯২২ সালে দাগেস্তান এএসএসআর এবং ককেশাসের অন্যান্য এএসএসআর
* ১৯৫৩ সালে দাগেস্তান এএসএসআর১৯৫৩ সালে দাগেস্তান এএসএসআর
* দাগেস্তান এএসএসআর এবং ককেশাসের অন্যান্য এএসএসআরদাগেস্তান এএসএসআর এবং ককেশাসের অন্যান্য এএসএসআর

আরো দেখুন
---------

* দাগেস্তান প্রজাতন্ত্র

তথ্যসূত্র
---------

1. 1 2  "Краткая справка об административно-территориальных изменениях Ставропольского края за 1920—1992 гг."। ১১ মে ২০১৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০২০।
2. ↑  Schmadel, Lutz D. (২০০৩)। *Dictionary of Minor Planet Names* (5th সংস্করণ)। New York: Springer Verlag। পৃষ্ঠা 187। আইএসবিএন 978-3-540-00238-3।
সাচার কচুয়ার রথটি অতি প্রাচীন।সনাতন ধর্মাবলম্বীদের নিকট তীর্থস্থান হিসেবে পরিচিত। প্রতিবছর এই রথকে কেন্দ্র করে মেলা অনুষ্ঠিত হয়।

অবস্থান
-------

এটি বাংলাদেশের চাঁদপুর জেলার কচুয়া উপজেলার সাচার বাজারে অবস্থিত।

কাহিনী
------

সাচার রথ ও জগন্নাথ ধাম প্রতিষ্ঠা নিয়ে কথিত আছে যে, প্রায় দেড়শত বছর পুর্বে সাচার বাবু বাড়ির জমিদার গঙ্গা গোবিন্দ সেন ভারতে হিন্দু তীর্থস্থান পুরীতে জগন্নাথ দর্শনে গেলে, জগন্নাথ গঙ্গা গোবিন্দকে দর্শন দেননি। বরং পুরীর দরজা-জানালা গুলো আপনা আপনি বন্ধ হয়ে যায়। দর্শন লাভে ব্যর্থ হয়ে পরম ধার্মিক গঙ্গা গোবিন্দ সেন দর্শন লাভের আশায় পুরীর বাহিরে আমরন-অনশন শুরু করে দেয়। অনশনের কয়েকদিন অতিবাহিত হলে গঙ্গা গোবিন্দ সেন স্বপ্নাদিষ্ট হন যে, এ স্থানে জগন্নাথ গঙ্গা গোবিন্দ সেনকে দর্শন না দিয়ে তার সাচারের বাড়ির সম্মুখের দীঘিতে ভাসমান নিম কাঠ আকৃতিতে দর্শন দিবেন। স্বপ্নাদিষ্ট হয়ে গঙ্গা গোবিন্দ সেন নিজ বাড়ি ফিরে আসেন এবং ক’দিন পর উক্ত দীঘিতে স্নান করার সময় আকস্মিক ভাবে ভাসমান নিম কাঠ আকৃতিতে জগন্নাথ দর্শন লাভ করেন।

নামকরণ
------

অলৌকিক ভাবে দর্শন প্রাপ্ত এ নিম কাঠ দ্বারা জগ্ননাথ, বলরাম ও শুভদ্রা এ তিনজনের তিনটি মূর্তি তৈরি হয়। গঙ্গা গোবিন্দ সেনের নেতৃত্বে তৎকালীন বঙ্গের বিখ্যাত নির্মাতা কারিগর রামকান্ত নিম কাঠ খোদাই পদ্ধতিতে মূর্তি গুলো তৈরি করেন। বলরাম জগন্নাথের বড় ভাই এবং শুভদ্রা ছোট বোন। জগন্নাথ ধামের ক’গজ সম্মূখে নিম কাঠের সাহায্যেই ১২টি চাকার উপর প্রায় ৪০ ফুট উচুঁ বিশিষ্ট অভিনব কারুকার্য খচিত রথ নির্মিত হয়। নিম কাঠে খোদাই পদ্ধতিতে বিভিন্ন আকর্ষনীয় মূর্তি তৈরি করা হয়।সত্য, দ্বাপর ত্রেতা ও কলিযুগের ঘটমান মানুষের আচরনের বিভিন্ন অঙ্কিত স্মৃতি নিয়ে এ রথ নির্মিত হয়।

পালন
----

১২৭৫ বাংলা সনের ১৩ আষাঢ়ে প্রতিষ্ঠিত এ রথ ও জগন্নাথ ধামে প্রতিবছরের আষাঢ় মাসে ব্যাপক আয়োজনে অনুষ্ঠিত হয় রথযাত্রার উৎসব। পাকিস্তান আমলে তৎকালীন পূর্ব বঙ্গের সর্বশেষ উল্লেখযোগ্য এ সাচার রথ উৎসবে আসাম ও ত্রিপুরা রাজ্য সহ পূর্ববঙ্গের বিভিন্ন অঞ্চল হতে হাজার হাজার হিন্দু সম্প্রদায়ের লোকজন এ রথযাত্রায় অংশ নিত। এ রথ যাত্রাকে ঘিরে অগণিত হিন্দু সম্প্রদায়ের লোকজনের ঘটত এক মহামিলন আর মহা উৎসব।

তথ্যসূত্র
---------

1. ↑  "১৮ জুলাই থেকে সাচার রথযাত্রা উৎসব শুরু হচ্ছে"। *www.chandpur-barta.com*। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।
2. ↑  chandpur-kantho.com। "সাচারের রথ যাত্রা হিন্দু সমপ্রদায়ের ঐতিহাসিক তীর্থস্থান"। *chandpur-kantho.com*। সংগ্রহের তারিখ ১২ জুন ২০১৭।
3. ↑  chandpurweb.com। "কোনো অশুভ শক্তি রথ উদযাপনবে প্রতিবন্ধকতা সৃষ্টি করলে কঠোর হস্তে দমন করা হবে"। *chandpurweb.com*। সংগ্রহের তারিখ ১২ জুন ২০১৭। [*স্থায়ীভাবে অকার্যকর সংযোগ*]
4. ↑  "১৮ জুলাই থেকে সাচার রথযাত্রার উৎসব - সারাদেশ - The Daily Ittefaq"। সংগ্রহের তারিখ ১২ জুন ২০১৭।
5. ↑  "মেলা, রথ, লোকশিল্প ও চারুকলা - চাঁদপুর জেলা - চাঁদপুর জেলা"। *www.chandpur.gov.bd*। ৩০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।
6. ↑  "ধর্ম যার যার, উৎসব সবারঃ কচুয়ার সাচারে রথযাত্রা উদযাপনে বক্তারা - মফস্বল"। *Premier News Syndicate Limited (PNS)*। সংগ্রহের তারিখ ১২ জুন ২০১৭।
**বাদ্যানীর গান** হল বাংলার একধরনের লোকসঙ্গীত। সাপুড়ে বা বেদে জনগোষ্ঠীর মানুষেরা পল্লীগ্রামে ঘুরে ঘুরে সাপের খেলা দেখানোর সময়ে এই বিশেষ ধরনের গান গেয়ে থাকে।

বৈশিষ্ট্য
---------

সাপুড়ে বা বেদে সম্প্রদায়ের লোকেরা সাপের খেলা দেখিয়ে জীবিকা নির্বাহ করে। সাপুড়েরা মূলত বর্ষাকালে জনপদে বের হয় এবং যাযাবরের মতো গ্রামে গ্রামে ঘুরে জড়িবুটির ভেষজ, সিঙ্গাফুকা ইত্যাদির মাধ্যমে জনতার মধ্যে স্থান করে নেয়। বাংলার গ্রামে-গঞ্জে এদের ঝাঁপিতে করে নির্বীষ সাপ নিয়ে ঘুরতে দেখা যায়। পেটমোটা "সাপুড়ে-বাঁশি" বাজিয়ে এরা সাপ নাচায়। সাপের খেলা দেখানোর সময় এরা মনসামঙ্গলের বেহুলা-লক্ষ্মীন্দর, চাঁদ সদাগরের কাহিনি গানে গানে বিবৃত করে। এগুলিই লোকমুখে *বাদ্যানীর গান* নামে পরিচিত।

সাপুড়েরা এককভাবে বা দুজনে মিলে খেলা দেখাতে বের হলে গানে গানে আত্মপরিচয় দেয়।

একজনে সাপের খেলা দেখালে,

 "সাঁপ ধরা মোর জাতি গো ব্যবসা  

সাঁপুড়ির মেয়ে গো  

বড়ো সাঁপের খেলাগো দেখাই  

নগরে বাজারে গো  

রে বিধি কি হইলো।।"

দুজনে মিলে খেলা দেখানোর সময়,

"ও বাবু সেলাম বারে বারে  

আমার নাম গয়া বাদ্যা বাবু  

বাড়ি পদ্মা পার।  

মোরা পঙ্খী মারি পঙ্খী ধরি,  

মোরা পঙ্খী বেইচ্যা খাই  

মোদের ঘরো বাড়ি নাই।  

ওরে সব দুনিয়া বাড়ী মোদের  

সকল মানুষ ভাই।।"

তথ্যসূত্র
---------

1. 1 2  চক্রবর্তী, ড. বরুণকুমার সম্পাদিত (১৯৯৫)। *বঙ্গীয় লোকসংস্কৃতিকোষ*। কলকাতা: অপর্ণা বুক ডিস্ট্রিবিউটার্স। পৃষ্ঠা ২৬২—২৬৩। আইএসবিএন 81-86036-13-X।

বহিঃসংযোগ
---------
মে, ২০১০ সালে লর্ডসে অনুষ্ঠিত টেস্টে ইংল্যান্ডের বিপক্ষে ব্যাটিং করছেন মুশফিকুর রহিম।
এটি বাংলাদেশী ওডিআই উইকেট-রক্ষকদের তালিকা। অদ্যাবধি ১১জন ক্রিকেটার বাংলাদেশ জাতীয় ক্রিকেট দলের পক্ষে উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই ওডিআইয়ে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (\*) দিয়ে চিহ্নিত করা হয়েছে।

পরিসংখ্যানটি ২৯ জুলাই, ২০১৬ তারিখ অনুযায়ী সঠিক।

| ক্রমিক | খেলোয়াড় | সময়কাল | ওডিআই | ক্যাচ | স্টাম্পিং | সর্বমোটআউট | সূত্র |
| --- | --- | --- | --- | --- | --- | --- | --- |
| ১ | হাফিজুর রহমান | ১৯৮৬ | ২ | ২ | - | **২** |  |
| ২ | নাসির আহমেদ | ১৯৮৮-১৯৯০ | ৭ | ১ | ১ | **২** |  |
| ৩ | খালেদ মাসুদ | ১৯৯৫-২০০৬ | ১২৬ | ৯১ | ৩৫ | **১২৬** |  |
| ৪ | জাহাঙ্গীর আলম | ১৯৯৯ | ১ | ১ | - | **১** |  |
| ৫ | মোহাম্মদ সেলিম | ২০০৩ | ১ | ১ | - | **১** |  |
| ৬ | হান্নান সরকার | ২০০৩ | ২ | ১ | - | **১** |  |
| ৭ | মুশফিকুর রহিম | ২০০৬- | ১৪৭ | ১২৪ | ৩৮ | **১৬২** |  |
| ৮ | ধীমান ঘোষ | ২০০৮ | ১৪ | ৯ | ৪ | **১৩** |  |
| ৯ | জহুরুল ইসলাম | ২০১০ | ৩ | ৪ | - | **৪** |  |
| ১০ | এনামুল হক | ২০১৪ | ৭ | ৬ | - | **৬** |  |
| ১১ | লিটন দাস | ২০১৫- | ২ | ৬ | - | **৬** |  |
|

তথ্যসূত্র
---------

1. ↑  Hafizur Rahman
2. ↑  Nasir Ahmed
3. ↑  Khaled Mashud
4. ↑  Jahangir Alam
5. ↑  Jahangir Alam[*স্থায়ীভাবে অকার্যকর সংযোগ*]
6. ↑  Hannan Sarkar
7. ↑  Mushfiqur Rahim
8. ↑  Dhiman Ghosh
9. ↑  Jahurul Islam
10. ↑  Anamul Haque
11. ↑  Litton Das

আরও দেখুন
---------

* হাফিজুর রহমান
* বাংলাদেশী ওডিআই ক্রিকেটারদের তালিকা
* একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা
**জাগ্গি শিবদাসানি** (জন্ম ১৯৫৮) ভারতের অন্যতম সফল ব্রিজ খেলোয়াড়। ১৯৭৬ সালে প্রিমিয়ার হোলকার ট্রফি জিতে ভারতের জাতীয় দৃশ্যে আবির্ভূত হওয়ার পরে,  তিনি সমস্ত রকমের জাতীয় শিরোপা জিতেছিলেন, তার মধ্যে অনেক শিরোপাই একাধিকবার জিতেছেন তিনি। তিনি ভেনিসে ১৯৮৮ সালের বিশ্ব টিম অলিম্পিয়াড সহ অসংখ্য আন্তর্জাতিক ইভেন্টে ভারতের প্রতিনিধিত্ব করেছিলেন, যেখানে তার দল মার্কিন যুক্তরাষ্ট্রের কাছে হেরে যাওয়ার আগে সেমিফাইনালে পৌঁছেছিল (শেষ বিজয়ী)। শিবদাসানি মুম্বাইতে থাকেন ।

১৯৮৭ সালের জুলাই মাসে, শিবদাসানি ইতিহাস তৈরি করেছিলেন যখন তিনি প্রথম বিদেশী নাগরিক রূপে উত্তর আমেরিকার তিনটি বড় দলের ইভেন্টগুলির মধ্যে একটি জিতেছিলেন ।  ১৯৮৭ সালে শরত্কালে তিনি তার দ্বিতীয় বড় খেতাব জিতেছিলেন, রিজিঞ্জার বোর্ড-এ-ম্যাচ টিমস-য়ে।  

২০১৮ এশিয়ান গেমসে প্রথমবারের মত ব্রিজ অন্তর্ভুক্ত হলে, তিনি ভারতের প্রতিনিধিত্ব করেন এবং ভারতের হয়ে পদক জয় করেন।

টুর্নামেন্ট রেকর্ড
------------------

### বিজয়ী

* উত্তর আমেরিকান ব্রিজ চ্যাম্পিয়নশিপ (3)
	+ উত্তর আমেরিকার সুইস দল (1) ২০০২
	+ রিজিঞ্জার বোর্ড-এ-ম্যাচ দল (1) ১৯৮৭
	+ স্পিংগোল্ড নকআউট দল (1) ১৯৮৭
* এশিয়া ও মধ্যপ্রাচ্য চ্যাম্পিয়নশিপ (1)
	+ ওপেন টিম (1) ১৯৯৭

### রানার্স আপ

* এশিয়া ও মধ্যপ্রাচ্য চ্যাম্পিয়নশিপ (2)
	+ ওপেন টিম (2) ১৯৮৫, ১৯৮৯

তথ্যসূত্র
---------

1. ↑  Holker Open Pairs winners[*স্থায়ীভাবে অকার্যকর সংযোগ*]
2. ↑  Unheralded Team Captures Spingold Knockout Victory
3. ↑  An Unusual Foursome Wins Reisinger Title at Nationals
4. ↑  A Melding of Talent

বহিঃসংযোগ
---------

* 

টেমপ্লেট:WPCBIndex
এই স্বরলিপিতে স্বরতীক্ষ্ণতা, গতিময়তা, প্রকাশভঙ্গি, বাদ্যযন্ত্রে বাঁধন, স্বরগুণ ও ছন্দের (স্থায়িত্ব ও প্রাদুর্ভাব/ক্রম) নির্দেশ করা হয়েছে।
ঐতিহ্যগতভাবে পশ্চিমা উচ্চাঙ্গ সঙ্গীতে একটি **সাঙ্গীতিক স্বর** বলতে একটি স্থির পর্যাবৃত্ত ধ্বনিকে বোঝায়। একটি সাঙ্গীতিক স্বরকে এর 
স্বরস্থায়িত্ব, স্বরতীক্ষ্ণতা, স্বরবিস্তার (বা স্বরতীব্রতা বা স্বরোচ্চতা) এবং স্বরগুণ দ্বারা চরিত্রায়িত করা যায়। স্বরলিপিতে ব্যবহৃত সাঙ্গীতিক স্বরচিহ্নগুলি সাঙ্গীতিক স্বর অপেক্ষা জটিলতর হতে পারে। এগুলিতে অপর্যাবৃত্ত দিক যেমন আক্রমণ ঢাল (attack transients), কম্পমানতা, এবং পর্দা পরিবর্তনের মতো ব্যাপারগুলি অন্তর্ভুক্ত থাকে।

একটি সরল স্বর বা শুদ্ধ স্বরে একটিমাত্র সাইন-জাতীয় তরঙ্গরূপ থাকে। একটি জটিল স্বর হল দুই বা ততোধিক শুদ্ধ স্বরের সমষ্টি যেগুলির পর্যাবৃত্ত পৌনপুনিক বিন্যাস থাকে।

ফুরিয়ে উপপাদ্য অনুযায়ী যেকোনও পর্যাবৃত্ত তরঙ্গরূপ যতটুকু ইচ্ছা ততটুকু পর্যন্ত কতগুলি সাইন তরঙ্গের ধারা হিসেবে আসন্নীকরণ করা সম্ভব, যেখানে সাইন তরঙ্গগুলির কম্পাঙ্কগুলি গাণিতিকভাবে একটি গুণোত্তর ধারায় অবস্থিত এবং তরঙ্গগুলি একে অপরের সাথে বিশেষ দশা সম্পর্কে আবদ্ধ। সাধারণ হর কম্পাঙ্ক, যেটি প্রায়শই ঐ কম্পাঙ্কগুলির মধ্যে সর্বনিম্ন হয়ে থাকে, সেটিকে মৌলিক কম্পাঙ্ক বলে, এবং এটি তরঙ্গরূপটির বিপরীত। মৌলিক কম্পাঙ্কটি স্বরটির স্বরতীক্ষ্ণতা নির্ধারণ করে, যেটি মানুষ শ্রবণশক্তির মাধ্যমে উপলব্ধি করতে পারে। সঙ্গীতে ভিন্ন ভিন্ন স্বরতীক্ষ্ণতার স্বরগুলিকে স্বতন্ত্র স্বরচিহ্ন দ্বারা নির্দেশ করা হয়, যাতে বাজানো স্বরগুলির স্বরতীক্ষ্ণতা বর্ণনা করা যায়।

ইতিহাস
------

প্রাচীন গ্রিক দার্শনিক আরিস্তোজেনুস (খ্রিস্টপূর্ব ৩৭৫-৩৩৫ অব্দ) সাঙ্গীতিক স্বর শনাক্ত করেছিলেন। তিনি এগুলিকে "টেনশন" বলতেন।

আরও দেখুন
---------

* স্বরগ্রামের গণিত
* প্রসঙ্গ স্বর
* মান পরীক্ষা স্বর
* সংকেত স্বর
* শ্বেত অপস্বর
* বিশুদ্ধ স্বর

গ্রন্থ ও রচনাপঞ্জি
------------------

* Luca de Samuele Cagnazzi (১৮৪১)। *La tonografia escogitata da Luca de Samuele Cagnazzi*। Napoli: Stamperia della Società Filomatica।

তথ্যসূত্র
---------

1. ↑  
Juan G. Roederer (২০০৮)। *The Physics and Psychophysics of Music: An Introduction* (fourth সংস্করণ)। Springer। পৃষ্ঠা 4। আইএসবিএন 978-0-387-09470-0।
2. ↑  tonografia1841, p. 37

আরও পড়ুন
---------

* Pure tones & complex sounds

বহিঃসংযোগ
---------

* উইকিমিডিয়া কমন্সে সাঙ্গীতিক স্বর সম্পর্কিত মিডিয়া দেখুন।


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* চেক প্রজাতন্ত্র

 |



  

টেমপ্লেট:Music-theory-stub
**রবার্ট স্যামুয়েল হোল্ডিং** (ইংরেজি: Rob Holding; জন্ম: ২০ সেপ্টেম্বর ১৯৯৫; **রব হোল্ডিং** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

ইংরেজ ফুটবল ক্লাব বোল্টন ওয়ান্ডারার্সের যুব পর্যায়ের হয়ে খেলার মাধ্যমে হোল্ডিং ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, বোল্টন ওয়ান্ডারার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোল্টন ওয়ান্ডারার্সের হয়ে দুই মৌসুমে ২৬ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে আর্সেনালে যোগদান করেছেন।

২০১৬ সালে, হোল্ডিং ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, হোল্ডিং বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে বোল্টন ওয়ান্ডারার্সের বর্ষসেরা খেলোয়াড়ের পুরস্কার অন্যতম। দলগতভাবে, হোল্ডিং এপর্যন্ত ৫টি শিরোপা জয়লাভ করেছেন, যার মধ্যে ৪টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।

প্রারম্ভিক জীবন
---------------

রবার্ট স্যামুয়েল হোল্ডিং ১৯৯৫ সালের ২০শে সেপ্টেম্বর তারিখে ইংল্যান্ডের স্টেলিব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

হোল্ডিং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৫ ম্যাচে অংশগ্রহণ করে ১টি শিরোপা জয়লাভ করেছেন।

তথ্যসূত্র
---------

1. ↑  "Squads for 2017/18 Premier League confirmed"। Premier League। ১ সেপ্টেম্বর ২০১৭। সংগ্রহের তারিখ ৮ সেপ্টেম্বর ২০১৭।
2. ↑  "Rob Holding: Overview"। Premier League। সংগ্রহের তারিখ ১৪ জুন ২০১৮।

বহিঃসংযোগ
---------


উইকিমিডিয়া কমন্সে **রব হোল্ডিং** সংক্রান্ত মিডিয়া রয়েছে।

* সকারওয়েতে রব হোল্ডিং (ইংরেজি) উইকিউপাত্তে এটি সম্পাদনা করুন
* সকারবেসে রব হোল্ডিং (ইংরেজি) উইকিউপাত্তে এটি সম্পাদনা করুন
* বিডিফুটবলে রব হোল্ডিং (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রব হোল্ডিং (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রব হোল্ডিং (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রব হোল্ডিং (ইংরেজি) উইকিউপাত্তে এটি সম্পাদনা করুন

| * দে
* স
আর্সেনাল ফুটবল ক্লাব  – বর্তমান দল |
| --- |
| 
* ১ র‍্যামসডেল
* ৩ টিয়ার্নি
* ৪ ওয়াইট
* ৫ পার্তি
* ৬ মাগালিয়ায়েস
* ৭ সাকা
* ৮ ওদেগর (অধি:)
* ৯ জেসুস
* ১০ রো
* ১১ মার্তিনেলি
* ১২ সালিবা
* ১৪ এনকেটিয়া
* ১৫ কিভিয়র
* ১৬ হোল্ডিং
* ১৮ তোমিয়াসু
* ১৯ ট্রোসার্ড
* ২০ জর্জিনিয়ো
* ২১ ভিয়েইরা
* ২৪ নেলসন
* ২৫ আল নানি
* ৩০ টার্নার
* ৩১ হাইন
* ৩৪ জাকা
* ৩৫ জিনচেনকো
* প্রধান কোচ: আর্তেতা

 |
**মানুয়েল পাসোস গন্সালেস** (ইংরেজি: Manuel Pazos; জন্ম: ১৭ মার্চ ১৯৩০ – ২৪ মে ২০১৯; **মানুয়েল পাসোস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আতলেতিকো মাদ্রিদ এবং এলচের হয়ে একজন গোলরক্ষক হিসেবে খেলেছেন।

১৯৫১–৫২ মৌসুমে, স্পেনীয় ফুটবল ক্লাব সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুমে ২৬ ম্যাচে অংশগ্রহণ করেছেন। অতঃপর তিনি রিয়াল মাদ্রিদে যোগদান করেন, যেখানে এনরিকে ফের্নান্দেস বিওলার অধীনে তিনি রিয়াল মাদ্রিদের হয়ে একটি লা লিগা শিরোপা জয়লাভ করেছেন। রিয়াল মাদ্রিদের হয়ে ১ মৌসুমে ১৭টি ম্যাচে অংশগ্রহণ করার পর, এরকুলেসে যোগদান করেন। ১৯৫৫–৫৬ মৌসুমে, তিনি এরকুলেস হতে আতলেতিকো মাদ্রিদে যোগদান করেন, যেখানে তিনি ৭ মৌসুমে ১৪৬ ম্যাচে অংশগ্রহণ করেছেন। সর্বশেষ ১৯৬২–৬৩ মৌসুমে, তিনি আতলেতিকো মাদ্রিদ হতে এলচেতে যোগদান করেছিলেন, যেখানে তিনি ৭ মৌসুম অতিবাহিত করে অবসর গ্রহণ করেছেন।

ব্যক্তিগত জীবন
--------------

মানুয়েল পাসোস ১৯৩০ সালের ১৭ই মার্চ তারিখে স্পেনের কাম্বাদোসে জন্মগ্রহণ করেছেন। ২০১৯ সালের ২৪শে মে তারিখে, ৮৯ বছর বয়সে তিনি মৃত্যুবরণ করেছেন।

তথ্যসূত্র
---------

1. 1 2 3  বিডিফুটবলে মানুয়েল পাসোস (ইংরেজি)
2. ↑  "Pazos passes away"। *রিয়াল মাদ্রিদ*। ২৪ মে ২০১৯। সংগ্রহের তারিখ ৩ অক্টোবর ২০২০।
3. ↑  "Muere Manuel Pazos, portero y leyenda del Atlético de Madrid" (Spanish ভাষায়)। El Mundo। ২৪ মে ২০১৯। সংগ্রহের তারিখ ২৬ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
**মানিলণ্ডারিং প্রতিরোধ আইন, ২০০২** বাংলাদেশের একটি আইন যা ২০০২ সালের ৭ নং আইন হিসাবে চিহ্নিত এবং ৭ই এপ্রিল, ২০০২ তারিখে আইন হিসাবে প্রচারিত। আইনটি ৩০শে এপ্রিল ২০০২ তারিখ থেকে কার্যকর হয়। এ আইনে পাঁচটি অধ্যায়ে ১৯টি ধারা রয়েছে। পূর্ববর্তী সময়ে দেশে অবৈধ পন্থায় আয় ও সম্পদ উপার্জন এবং বৈধতার প্রয়োজনে বিদেশে পাচারের পরিপ্রেক্ষিতে এই আইন প্রণয়ন করা হয়েছিল। এ আইনটি "মানি লন্ডারিং প্রতিরোধ (সংশোধন) আইন" দ্বারা ২০০৩ সালে সংশোধন করা হয়। পরে, ২০১২ সালে এই আইনটি রহিত করা হয়।

মানিলণ্ডারিং
------------

মানিলণ্ডারিং (ইং: Money laundering) হলো কালো টাকাকে সাদা করার একটি প্রক্রিয়া। বিভিন্ন হাতবদলের মধ্য দিয়ে অবৈধভাবে উপার্জিত টাকাকে বৈধ উৎস থেকে উপার্জিত প্রতিপন্ন করার প্রচেষ্টাই মানিলণ্ডারিং। এই উদ্দেশ্যে সাধারণত বিদেশ টাকা পাচার করা হয়ে থাকে এবং পরবর্তীতে বৈধ পথে দেশে আনয়ন করা হয়।

আইনের প্রথম অধ্যায়
-------------------

প্ররম্ভিক অধ্যায়ে আইনের শিরোনাম বিবৃত হয়েছে িএবং বিভিন্ন শব্দের সংজ্ঞার্থ প্রদান করা হয়েছে। যেমন বলা হয়েছে "মানিলন্ডারিং" অর্থ (অ) অবৈধ পন্থায় প্রত্যক্ষ বা পরোক্ষভাবে আহরিত বা অর্জিত সম্পদ; এবং (আ) বৈধ বা অবৈধ পন্থায় প্রত্যক্ষ বা পরোক্ষভাবে আহরিত বা অর্জিত সম্পদের অবৈধ পন্থায় হস্তান্তর, রূপান্তর, অবস্থানের গোপনকরণ বা উক্ত কাজে সহায়তা করা।

আইনের দ্বিতীয় অধ্যায়
----------------------

মানিলণ্ডারিং প্রতিরোধের লক্ষ্যে এ অধ্যায়ে বাংলাদেশের কেন্দ্রীয় ব্যাংক বাংলাদেশ ব্যাংকের দায়িত্ব ও আইনী এখতিয়ারের কথা বর্ণনা করা হয়েছে।

আইনের তৃতীয় অধ্যায়
--------------------

এ অধ্যায়ে মানিলন্ডারিং আদালত প্রতিষ্ঠার কথা বলা হয়েছে। যেমন এ আইনের ৭ ধারায় বলায় হয়েছে "আদালত এই আইনের অধীন অপরাধের জন্য নির্ধারিত দণ্ড আরোপ এবং উপযুক্ত ক্ষেত্রে তদন্তাদেশ, অবরুদ্ধকরণাদেশ, ক্রোকাদেশ, অর্থদণ্ড এবং ক্ষতিপূরণ আদেশসহ অন্যান্য আদেশ প্রদান করিতে পারিবে৷"।

আইনের চতুর্থ অধ্যায়
--------------------

এ আইন অপরাধ ও শাস্তি সংক্রান্ত। যেমন ১৩(১) ধারায় বিধান রয়েছে যে, কোন ব্যক্তি মানিলন্ডারিং এর সাথে কোনভাবে জড়িত থাকিলে তিনি অপরাধ করিয়াছেন বলিয়া গণ্য হইবেন৷ এছাড়া ১৩(২) ধারায় বিধান রয়েছে যে মানিলণ্ডারিং অপরাধের জন্য সংশ্লিষ্ট অপরাধী অন্যুন ছয় মাস এবং অনধিক সাত বৎসর কারাদণ্ডে দণ্ডনীয় হইবে এবং অপরাধের সহিত জড়িত অর্থের অনধিক দ্বিগুণ অর্থদণ্ডে দণ্ডনীয় হইবে৷

আইনের পঞ্চম অধ্যায়
-------------------

এই অধ্যায়ে বিভিন্ন বিষয় বিবৃত। যেমন মানিলন্ডারিং প্রতিরোধ ও সনাক্তকরণে ব্যাংক, আর্থিক প্রতিষ্ঠান এবং আর্থিক কর্মকাণ্ডের সহিত জড়িত অন্যান্য সংস্থার দায়-দায়িত্ব এই অধ্যায়ে বর্ণিত। এ অধ্যায়ের ১৮ ধারায় বলা হয়েছে যে, "আইনের উদ্দেশ্য পূরণকল্পে সরকার কোন বিদেশী রাষ্ট্রের সহিত চুক্তি সম্পাদন করিতে পারিবে৷"

তথ্যসূত্র
---------

1. ↑   বাংলাদেশ ব্যাংকের সার্কৃলার
2. ↑  মানি-লন্ডারিং প্রতিরোধ আইন, ২০০৯
3. 1 2 3 4 5  মানিলণ্ডারিং প্রতিরোধ আইন
**রবংলা বুদ্ধ উদ্যান**, যা তথাগত সাল নামেও পরিচিত, ভারতের সিকিম রাজ্যের দক্ষিণ সিকিম জেলার রবংলার কাছে অবস্থিত। এটি ২০০৬ সাল থেকে ২০১৩ সালের মধ্যে নির্মিত হয়েছিল, এবং এটির প্রধান আকর্ষণ হিসাবে গৌতম বুদ্ধের ২৫৫০তম জন্মবার্ষিকী উপলক্ষে নির্মিত বুদ্ধের ১৩০-ফুট উচ্চ (৪০ মিটার) বুদ্ধ মূর্তি রয়েছে। ৬০ টন তামা দিয়ে নির্মিত মূর্তিটি প্রত্যাবর্তন কাজের একটি উদাহরণ। মাউন্ট নার্সিং মূর্তির পটভূমি গঠন করে। স্থানটি রবং মঠের বৃহত্তর ধর্মীয় চত্বরের মধ্যে বেছে নেওয়া হয়েছিল, মঠটি নিজেই একটি শতাব্দী প্রাচীন তীর্থস্থান। তিব্বতীয় বৌদ্ধধর্মের একটি মূল মঠ, রালাং মঠও কাছাকাছি অবস্থিত। সিকিম সরকার ও জনগণের যৌথ প্রচেষ্টার মাধ্যমে নির্মিত ও স্থাপন করা, মূর্তিটি ২০১৩ সালের ২৫শে মার্চ ১৪তম দালাই লামা দ্বারা পবিত্র করা হয়েছিল। উদ্যানের বৌদ্ধ সার্কিটটি একটি রাজ্য সরকারের প্রকল্পের অধীনে তৈরি করা হয়েছিল, যার উদ্দেশ্য ছিল এই অঞ্চলে তীর্থযাত্রা ও পর্যটনকে উৎসাহিত করা। চো জো হ্রদটি জঙ্গলে ঘেরা বুদ্ধ উদ্যানের ভিতরে অবস্থিত।

তথ্যসূত্র
---------

1. 1 2  *Tathagata Tsal (The Place of the Buddha)*। Information and Public Relations Department, Govt. of Sikkim। ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Dalai Lama to consecrate Buddha Park in Sikkim .:. Tibet Sun"। *www.tibetsun.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **রবংলা বুদ্ধ উদ্যান** সংক্রান্ত মিডিয়া রয়েছে।

* www.tathagatatsal.com
* সিকিমে বুদ্ধ মূর্তি

| * দে
* স
ভারতে মূর্তি |
| --- |
| নির্মিত | 
* বুদ্ধ
	+ *অম্রবতী*
	+ *মহান বুদ্ধ*
	+ *হায়দ্রাবাদ*
	+ *রবংলা*
* গণেশ
* গোম্মাতেশ্বর
* যীশু
* মহাত্মা গান্ধী
* আওয়ার লেডি অফ মিরাকলস
* পরশুরাম
* ঋষভদেব
* আদিযোগী শিব
* শ্রী হনুমান জাখু
* 'ঐক্যের মূর্তি'
* সুভাষচন্দ্র বসু
	+ *শ্যামবাজার, কলকাতা*
	+ *ইন্ডিয়া গেট, নতুন দিল্লি*
* স্বামী বিবেকানন্দ
* তিরুভাল্লুভার
* থমাস মুনরো
* বাসুপূজায়া
* বিক্রমাদিত্য

 |
| নির্মাণাধীন | 
* বি. আর. আম্বেদকর
	+ অম্রবতী
	+ মুম্বাই
* কৃষ্ণ
	+ বৃহত্তর নয়ডা
	+ সাইফাই
* শিবাজী

 |
| প্রস্তাবিত | 
* বিরসা মুন্ডা
* রাম
* মৈত্রেয় প্রকল্প

 |
**ফ্রান্সেসকা বোনেম্যাসন ই ফেরিওলস** (১২ই এপ্রিল, ১৮৭২ – ১৯৪৯) একজন স্প্যানিশ কাতালান শিক্ষাব্রতী এবং কাতালোনিয়ার নারীশিক্ষা প্রসারকারী। তিনি *মহিলাদের জনপ্রিয় পাঠাগার* (*বাইবলিওটেকা পপুলার দ্য লাঁ দোনা*) প্রতিষ্ঠা করেন। এটি ১৯০৯ সালে বার্সেলোনায় প্রতিষ্ঠিত ইউরোপের সর্বপ্রথম পাঠাগার।

প্রথম জীবন
----------

বোনেম্যাসন ১২ই এপ্রিল, ১৮৭২ সালে বার্সেলোনায় ফরাসি বংশোদ্ভূত পিতা এবং কাতালান মায়ের কোলে জন্মগ্রহণ করেন। তার পিতা একজন সচ্ছল ব্যবসায়ী ছিলেন। তাকে ভাল করে ধার্মিক বিষয় শেখানো হয়েছিল এবং বিভিন্ন ভাষাও শেখানো হয়, এছাড়া তিনি শৈশবেই আঁকা এবং সংগীত শেখেন।

১৮৯৩ সালে ২১ বছর বয়সে তিনি নার্সিস ভার্ডাগুয়ের ই ক্যালিস (একজন আইনজীবী ও রাজনীতিবিদ) কে বিয়ে করেন। তিনি তার স্ত্রীর সাথে একত্রে আইনের কাজ করতেন।

নারীশিক্ষা
----------

বোনেম্যাসন মহিলাদের জন্য পাঠাগার এবং সাংস্কৃতিক প্রতিষ্ঠান নির্মাণের কথা চিন্তা করেন। ১৯০৯ সালে তিনি প্রতিটি শ্রমজীবি মহিলাদের শিক্ষা দেবার কথা ভেবে বার্সেলোনার সেন্ট পিরে, সান্টা ক্যাটেরিনা ই লাঁ রিবেরেতে ইউরোপের সর্বপ্রথম পাঠাগার *বাইবলিওটেকা পপুলার দ্য লাঁ দোনা*, পরবর্তীতে নামকরণ হয় *বাইবলিওটেকা ফ্রান্সেসকা বোনেম্যাসন*) প্রতিষ্ঠা করেন।

তথ্যসূত্র
---------

1. 1 2  "Francesca Bonnemaison"। Uncajonrevuelto.com। ৮ এপ্রিল ২০০৮। সংগ্রহের তারিখ ১৬ মার্চ ২০১৪।
2. ↑  "Institut Català de les Dones – La biblioteca popular Francesca Bonnemaison"। Government of Catalonia। সংগ্রহের তারিখ ১৬ মার্চ ২০১৪।
গার-দ্বাং-লাস-রাব-গ্লিং-পা
**গার-দ্বাং-লাস-রাব-গ্লিং-পা** (ওয়াইলি: *gar dbang las rab gling pa*) (১৯৩০-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় স্কু-শোগ্স-দ্গে-মাং-রিন-পো-ছে (ওয়াইলি: *sku shogs dge mang rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

গার-দ্বাং-লাস-রাব-গ্লিং-পা ১৯৩০ খ্রিষ্টাব্দে তিব্বতের খাম্স অঞ্চলের স্দে-দ্গে রাজ্যে জন্মগ্রহণ করেন। তার পিতা স্ঙ্গো-খ্যো'ই-থুব-ব্স্তান (ওয়াইলি: *sngo khyo'i thub bstan*) স্দে-দ্গে রাজ্যের রাজা ত্শে-দ্বাং-ব্দুদ-'দুলের (ওয়াইলি: *tshe dbang bdud 'dul*) মন্ত্রী ও উপদেষ্টা ছিলেন। তার মাতার নাম ছিল ব্সোদ-নাম্স-ল্হা-মো (ওয়াইলি: *bsod nams lha mo*)। থুব-ব্স্তান-ছোস-ক্যি-র্দো-র্জে (ওয়াইলি: *thub bstan chos kyi rdo rje*) নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে ব্স্তান-পা'ই-ন্যি-মা (ওয়াইলি: *bstan pa'i nyi ma*) নামক দ্বিতীয় স্কু-শোগ্স-দ্গে-মাং-রিন-পো-ছে (ওয়াইলি: *sku shogs dge mang rin po che*) উপাধিধারী বৌদ্ধ লামার পুনর্জন্ম রূপে চিহ্নিত করেন। ম্খান-পো-পে-মা-ছোস-দ্পাল (ওয়াইলি: *mkhan po pe ma chos dpal*), ব্যা-ব্রাল-কুন-দ্গা'-দ্পাল-ল্দান (ওয়াইলি: *bya bral kun dga' dpal ldan*), আ-বু-ল্হা-র্গ্যাল-পে-মা-থেগ-ম্ছোগ-ব্লো-ল্দান (ওয়াইলি: *a bu lha rgyal pe ma theg mchog blo lda*), থুব-ব্স্তান-'ওদ-গ্সাল-ব্স্তান-পা'ই-ন্যি-মা (ওয়াইলি: *thub bstan 'od gsal bstan pa’i nyi ma*), 'জিগ্স-মেদ-য়োন-তান-ম্গোন-পো (ওয়াইলি: *'jigs med yon tan mgon po*), গ্লিং-স্প্রুল-থুব-ব্স্তান-ফ্রিন-লাস-র্গ্যা-ম্ত্শো (ওয়াইলি: *gling sprul thub bstan phrin las rgya mtsho*) প্রভৃতি বৌদ্ধ লামারা তার উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত অধিকার করলে তিনি গ্রেপ্তার হন এবং কারাগারেই তার মৃত্যু হয়।

তথ্যসূত্র
---------

1. ↑  Chhosphel, Samten (মে ২০১২)। "The Third Gemang, Garwang Lerab Lingpa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২২।

|
|  |
| পূর্বসূরীব্স্তান-পা'ই-ন্যি-মা | **গার-দ্বাং-লাস-রাব-গ্লিং-পা  দ্বিতীয় স্কু-শোগ্স-দ্গে-মাং-রিন-পো-ছে** | উত্তরসূরীকুন-ব্জাং-পে-মা-দ্বাং-ছেন |
|

| * দে
* স
স্কু-শোগ্স-দ্গে-মাং-রিন-পো-ছে |
| --- |
| 
* ১) র্গ্যাল-স্রাস-গ্ঝান-ফান-ম্থা'-য়াস-'ওদ-জের
* ২) ব্স্তান-পা'ই-ন্যি-মা
* ৩) গার-দ্বাং-লাস-রাব-গ্লিং-পা
* ৪) কুন-ব্জাং-পে-মা-দ্বাং-ছেন

 |  |
ফ্রান্সের জাতীয় উৎসবের দিন প্যারিসের শঁজেলিজে রাস্তাটি পতাকায় সাজানো হয়।
ফ্রান্সের জাতীয় উৎসবে আইফেল টাওয়ার
**ফ্রান্সের জাতীয় উৎসব** (ফরাসি: Fête Nationale *ফেত্‌ নাসিওনাল্‌*; ইংরেজি ভাষায়: Bastille Day) প্রতি বছর ১৪ই জুলাই উদ্‌যাপন করা হয়। ফ্রান্সের সাধারণ মানুষের মুখের ভাষায় এটি **ল্য ক্যাতৌযে জুইয়ে** (le quatorze juillet) অর্থাৎ **১৪ই জুলাই** নামে পরিচিত। এই উৎসবে ১৭৮৯ সালের ১৪ই জুলাই তারিখে ফ্রান্সের সাধারণ জনগণের বাস্তিল দুর্গ দখলের ঘটনাকে স্মরণ করা হয়। ঐ ঘটনাটিকে ফরাসি বিপ্লব ও আধুনিক ফ্রান্সের একটি প্রতীক হিসেবে গণ্য করা হয়।

ফ্রান্সের রাষ্ট্রপতির সম্মুখে প্যারিসের শঁজেলিজে অ্যাভেনিউতে ১৪ই জুলাই সকালে উৎসব শুরু হয়। একোল পলিতেকনিক, একোল স্পেসিয়াল মিলিতের দ্য সাঁ-সির, একোল নাভাল, ইত্যাদি বিদ্যালয়ের ক্যাডেটদের কুচকাওয়াজ, সাধারণ সৈন্যদের কুচকাওয়াজ, সাঁজোয়া গাড়ির বহর, ইত্যাদি চলতে থাকে। উপরে আকাশে পাত্রুই দে ফ্রঁসের বিমানগুলি উড়ে যায়। সম্প্রতি ফ্রান্সের মিত্রদেশের সৈন্যরাও এই কুচকাওয়াজে অংশ নেবার আমন্ত্রণ পান।

এই দিন ফ্রান্সের রাষ্ট্রপতি সাধারণত দেশের অবস্থা সম্পর্কে একটি সাক্ষাৎকার দেন এবং ছোট অপরাধীদের ক্ষমা করে দেন।

তথ্যসূত্র
---------

1. 1 2  "Bastille Day – 14th July"। *Official Website of France*। ১৫ জুলাই ২০১৪ তারিখে মূল থেকে আর্কাইভ করা। A national celebration, a re-enactment of the storming of the Bastille [...] Commemorating the storming of the Bastille on 14th July 1789, Bastille Day takes place on the same date each year. The main event is a grand military parade along the Champs-Élysées, attended by the President of the Republic and other political leaders. It is accompanied by fireworks and public dances in towns throughout the whole of France.
2. 1 2  "La fête nationale du 14 juillet"। *Official Website of Elysée*।
**স্বতন্ত্র মুসলিম লীগ**, কখনও কখনও **মাসাওয়ার ইন্ডিপেন্ডেন্ট মুসলিম লীগ** নামে পরিচিত, ইরিত্রিয়ার একটি রাজনৈতিক দল ছিল। এটি ইরিত্রিয়ার মধ্য ও পূর্বাঞ্চলীয় প্রদেশের মুসলিম লীগের সদস্যদের দ্বারা প্রতিষ্ঠিত মোসলেম লীগ বিভক্তির মাধ্যমে গঠিত হয়েছিল।  দলের সভাপতি ছিলেন মোহাম্মদ ওমর কাদি।

গঠন
---

আইএমএল প্রাথমিকভাবে স্বাধীনতা ব্লকের একটি উপাদান ছিল।  যাইহোক, আইএমএল ব্লকটিকে ইতালীয় স্বার্থ দ্বারা প্রভাবিত হিসাবে দেখতে শুরু করে এবং ১৯৪৯ সাল নাগাদ এটি থেকে বিচ্ছিন্ন হয়ে যায়।  আইএমএল ছিল স্বাধীনতা ব্লকের বিভিন্ন উপদলের মধ্যে প্রথম যারা ব্লকটি ছেড়ে দেয়।

রাজনৈতিক কর্মকান্ড
------------------

মুসলিম লীগ থেকে বিভক্ত হওয়ার সময়, আইএমএল ইথিওপীয় সরকারের প্রতিনিধিদের সাথে আলোচনা করেছিল। ইথিওপীয়রা আইএমএলকে আশ্বাস দিয়েছিল যে ইরিত্রিয়া যদি ইথিওপিয়ার সাথে মিলিত হয়, তাহলে ইসলামিক ঐতিহ্যকে সম্মান করা হবে এবং স্কুলগুলি আমহারিকের পাশাপাশি আরবি ভাষায় শিক্ষা দেবে।  এই আশ্বাস পাওয়ার পর আইএমএল ইরিত্রিয়া এবং ইথিওপিয়ার মধ্যে একটি ইউনিয়নের সমর্থনের জন্য বেছে নেয়, এই ভয়ে যে একটি স্বাধীন ইরিত্রিয়ান রাষ্ট্র ইতালীয় বসতি স্থাপনকারীদের দ্বারা আধিপত্য বিস্তার করতে পারে।  কেরেন এবং মাসাওয়ার আশেপাশের অঞ্চলে, আইএমএল ইউনিয়নবাদী কারণের সমর্থনে উল্লেখযোগ্য সেক্টরগুলিকে একত্রিত করতে সক্ষম হয়েছিল। 

১৯৫৩ সালের অক্টোবরের মাঝামাঝি, আইএমএল, মুসলিম লীগ এবং ন্যাশনাল পার্টি জাতিসংঘে একটি যৌথ টেলিগ্রাম পাঠায়। টেলিগ্রামটি তাৎপর্যপূর্ণ ছিল কারণ এটি টেডলা বাইরু'র মন্ত্রিসভার বিরুদ্ধে প্রতিবাদের সূচনা করে। অধিকন্তু, এটি উল্লেখযোগ্য যে, টেলিগ্রামে প্রথমবারের মতো মুসলিম রাজনৈতিক দলগুলি তাদের ধর্মীয় পরিচয়ের ভিত্তিতে মুসলিম জনসংখ্যার অধিকারের পক্ষে যুক্তি দিয়েছিল।

তথ্যসূত্র
---------

1. ↑  Ammar, Woldeyesus. *Blocco Indipendenza and Khartoum Meeting of the Opposition: What Similarities?*
2. ↑  *From The British Archives: A 1953 Letter To The UN  ওয়েব্যাক মেশিনে আর্কাইভকৃত ২০১০-০১-১৭ তারিখে*
3. ↑  Yohannes, Okbazghi. *Eritrea, a pawn in world politics*. Gainesville: Univ. of Florida Press, 1991. p. 141
4. 1 2  Spencer, John H. *Ethiopia at Bay: A Personal Account of the Haile Selassie Years*. [S.l.]: Tsehai Pub, 2006. pp. 230-231
5. ↑  *La Questione Eritrea  ওয়েব্যাক মেশিনে আর্কাইভকৃত ২০১১-০৭-২২ তারিখে*
6. 1 2  Venosa, Joseph L. *Faith in the nation: examining the contributions of Eritrean Muslims in the nationalist movement, 1946-1961[*অকার্যকর সংযোগ*]*. p. 63
7. ↑  Negash, Tekeste. *Eritrea and Ethiopia: The Federal Experience*. New Brunswick, N.J.: Transaction Publishers, 1997. p. 86
**ড্যানি অ্যাশে** (এবং তার কর্মজীবনের শুরুতে কখনও কখনও **ড্যানিয়েল অ্যাশে** হিসাবে) (জন্ম ১৬ জানুয়ারী, ১৯৬৮), একজন অবসরপ্রাপ্ত মার্কিন নগ্ন মডেল, প্রাক্তন আদিরসাত্মক নৃত্যশিল্পী এবং পর্নোগ্রাফিক অভিনেত্রী, যিনি *ড্যানি'স হার্ড ড্রাইভের* প্রতিষ্ঠাতা এবং প্রাক্তন সিইও, যা একটি অগ্রগামী প্রাপ্তবয়স্ক ওয়েব সাইট। অ্যাশে তার প্রাপ্তবয়স্ক ইন্টারনেট সাইট ১৯৯৫ সালে শুরু করেছিলেন। তিনি একজন শিল্প আইনজীবী ছিলেন এবং একটি সরকারী প্যানেলের সামনে সাক্ষ্য দিয়েছেন। বর্তমানে তিনি মডেলিং থেকে অবসর নিয়েছেন।

কর্মজীবন
--------

অ্যাশে মার্কিন যুক্তরাষ্ট্রের দক্ষিণ ক্যারোলিনার বিউফোর্টে জন্মগ্রহণ করেছিলেন।  তার স্বাভাবিক বড় স্তন (কাপের আকার৩২এফএফ)  একজন প্রাপ্তবয়স্ক অভিনয়শিল্পী হিসেবে তার জনপ্রিয়তায় অবদান রেখেছে।

তথ্যসূত্র
---------

1. ↑  ইন্টারনেট মুভি ডেটাবেজে Danni Ashe (ইংরেজি)
2. ↑  Danni Ashe quoted on p. 232 of E. Ross & A. Holland, *100 Great Businesses and the Minds Behind Them*, Sourcebooks 2005.
3. ↑  Tom Ehrenfeld, "Just Managing: The Naked Truth About Danni's Hard Drive", *The Industry Standard*, retrieved July 12, 2008.

বহিঃসংযোগ
---------

* ইন্টারনেট মুভি ডেটাবেজে Danni Ashe (ইংরেজি)
* ইন্টারনেট অ্যাডাল্ট ফিল্ম ডাটাবেজে Danni Ashe
* অ্যাডাল্ট ফিল্ম ডাটাবেজে Danni Ashe (ইংরেজি)
**ফিজেট স্পিনার** বা **ফ্রিজেট স্পিনার** একটি জনপ্রিয় খেলনা। আঙুলের মাথায় কেন্দ্র রেখে এই খেলনাটাকে ঘুরাতে হয়, সাথে সাথে আঙুলের ওপর এর ব্যালেন্সের দিকে খেয়াল রাখতে হয় ফিজেট। অনেক স্পিনারে ইউএসবি কেবলের সাহায্যে চার্র্জ দেয়ার ব্যবস্থা থাকে, থাকে ত্রিমাত্রিক নকশা। স্পিনার একটি ছোট বল বিয়ারিং ডিভাইস যেটি ব্যবহারকারীরা তার আঙুলের মধ্যে ঘোরাতে পারে। ব্যবহারকারীদের অভিজ্ঞতা অনুযায়ী, এই খেলনার গতি একটি মনোরম সংবেদী অভিজ্ঞতা প্রদান করে থাকে। স্নায়বিক শক্তি বা মানসিক চাপ এবং মনযোগী হতে এ খেলনা সাহায্য করে বলে অনেকের দাবি। ফিজেট স্পিনার প্লাস্টিক, ব্রাস, স্টেইনলেস স্টিল, টাইটেনিয়াম এবং কপারসহ নানা উপাদানে তৈরি করা হয়।

উদ্ভাবন
-------

এই খেলনা ১৯৯৩ সালে উদ্ভাবন করা হয়।

জনপ্রিয়তার কারণ
----------------

ফিজেট স্পিনার মনোযোগ ঘাটতি, উদ্বেগ এবং অটিজম এর মতো সমস্যাগুলোর প্রতিষেধক হিসেবে কাজ করে থাকে। ফিজেট স্পিনারের সবচেয়ে বড় যে সুবিধার কথা বলা হয় তা হল- অটিজম আক্রান্ত শিশুদের এই স্পিনার ব্যবহারে যথেষ্ট উপকার পাওয়া যায়। তবে ফিজেট স্পিনার দিয়ে অটিস্টিক শিশুদের ব্যায়ামের পরিবর্তে সাহায্য করে এমন কোনো বিজ্ঞানসম্মত কোনো প্রমাণ পাওয়া যায়নি। তবে এই দাবির প্রচুর বিপরীত মতামতও রয়েছে।

অপকারিতা ও বিতর্ক
-----------------

ফিজেট স্পিনার মারাত্নক আসক্তি তৈরী করে অনেক ব্যবহারকারী ও অভিভাবকরা এর ব্যবহার নিয়ে উদ্বিগ্ন। ফিজেট স্পিনারকে ঘিরে সবচেয়ে বেশি বিতর্কের কারণ বিশ্বের অনেক দেশের প্রচুর স্কুল তাদের ক্লাসরুম থেকে ফিজেট স্পিনার নিষিদ্ধ করে দিয়েছে।

তথ্যসূত্র
---------

1. ↑

উইকিমিডিয়া কমন্সে **ফিজেট স্পিনার** সংক্রান্ত মিডিয়া রয়েছে।
'**জাম-দ্পাল-র্গ্যা-ম্ত্শো** (ওয়াইলি: *'jam dpal rgya mtsho*) (১৩৫৬-১৪২৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন।

সংক্ষিপ্ত জীবনী
---------------

'জাম-দ্পাল-র্গ্যা-ম্ত্শো ১৩৫৬ খ্রিষ্টাব্দে তিব্বতের আমদো অঞ্চলের ত্শোংখা নামক স্থানে জন্মগ্রহণ করেন। ১৩৭৩ খ্রিষ্টাব্দে তিনি ধর্মশিক্ষার জন্য লাসা যাত্রা করেন। লাসা শহরের দক্ষিণে গসাং-ফু-নে'উ-থোগ (ওয়াইলি: *gsang phu ne'u thog*) নামক বৌদ্ধবিহারে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকটে উত্তরাতন্ত্র সম্বন্ধে শিক্ষালাভ করেন। এরপর তিনি স্ক্যোর-মো-লুং (ওয়াইলি: *skyor mo lung*) নামক বৌদ্ধবিহারে দ্বু-মা-পা-দ্পা'-বো-র্দো-র্জে (ওয়াইলি: *dbu ma pa dpa' bo rdo rje*) নামক বৌদ্ধভিক্ষুর নিকটে চক্রসম্বর তন্ত্র সম্বন্ধে শিক্ষালাভ করেন। এরপর ত্সোং-খা-পা-ব্লো-ব্জাং-গ্রাগ্স-পার আটজন শিষ্যের একজন হয়ে তিনি ম্গার অঞ্চলের গুহায় সাধনা করেন। এই সময়ে তিনি ত্সোং-খা-পা-ব্লো-ব্জাং-গ্রাগ্স-পার নিকট হতে গুহ্যসমাজতন্ত্র, চক্রসম্বর তন্ত্র, লাম-রিম, ছেদ সাধনা, দ্গা'-ল্দান-ফ্যাগ-ছেন (ওয়াইলি: *dga' ldan phyag chen*) নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো (ওয়াইলি: *sprul pa'i glegs bam chen mo*) সম্বন্ধে শিক্ষালাভ করেন। এরপর তিনি একাকী সাধনার জন্য লাসা শহরের উত্তরপূর্বে অবস্থিত মাল-গ্রো-র্গ্যাল-পো-স্তেং (ওয়াইলি: *mal gro rgyal po steng*) এবং স্পাং-সা (ওয়াইলি: *spang sa*) নামক স্থানে যাত্রা করেন। তার অন্যতম প্রধান শিষ্য ছিলেন দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শান।

তথ্যসূত্র
---------

1. ↑  Adams, Miranda (সেপ্টেম্বর ২০০৮)। "Jampel Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০২-২০।

আরো পড়ুন
---------

* Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55.
'**জাম-দ্ব্যাংস-ব্স্তান-পা'ই-ন্যি-মা** (ওয়াইলি: *'jam dbyangs bstan pa'i nyi ma*) (১৮৬০-১৯২৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী
---------------

'জাম-দ্ব্যাংস-ব্স্তান-পা'ই-ন্যি-মা ১৮৬০ খ্রিষ্টাব্দে তিব্বতের আমদো অঞ্চলের র্মা-ছু-'গ্রাম-ঙ্গোগ্স-গ্চা'-খোগ (ওয়াইলি: *mdo smad rma chu 'gram ngogs gca' khog*) নামক স্থানে জন্মগ্রহণ করেন। তার পিতার নাম ছিল ব্দে-ছেন-দার-র্গ্যাস (ওয়াইলি: *bde chen dar rgyas*) এবং মাতার নাম ছিল ব্সোদ-নাম্স-স্ক্যিদ (ওয়াইলি: *bsod nams skyid*)। জন্মের পর তার নাম রাখা হয় দ্বাং-ছেন-ত্শে-রিং (ওয়াইলি: *dbang chen tshe ring*)। চার বছর বয়সে তাকে দ্কোন-ম্ছোগ-ব্স্তান-পা'ই-র্গ্যা-ম্ত্শো (ওয়াইলি: *dkon mchog bstan pa'i rgya mtsho*) নামক চতুর্থ গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করে ব্লা-ব্রাং-ব্ক্রা-শিস-'খ্যিল বৌদ্ধবিহারের নিয়ে যাওয়া হয়। এই বিহারে শেস-রাব-র্গ্যা-ম্ত্শো (ওয়াইলি: *shes rab rgya mtsho*) নামক এক ভিক্ষু তাকে শ্রমণের শপথ প্রদান করেন। তেরো বছর বয়সে তিনি র্মাদ-ব্যুং-থোস-ব্সাম-গ্লিং (ওয়াইলি: *rmad byung thos bsam gling*) বিহারে শিক্ষালাভের উদ্দেশ্যে ভর্তি হন। একুশ বছর বয়সে তিনি ভিক্ষুর শপথ লাভ করেন। চুয়াল্লিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের উনসত্তরতম প্রধান হিসেবে অধিষ্ঠিত করা হয়। এই সময় তিনি এই বিহারে ভিক্ষুদের ধর্মশিক্ষার ওপর জোর দেন ও নিয়মানুবর্তিতার ওপর কঠোরতা আরোপ করেন। তিনি এই ভারের সঙ্গে মুসলিম সেনানায়ক মা চির মধ্যে মধ্যস্থতা করে এলাকায় শান্তি ফিরিয়ে আনতেও সহায়ক হন।

তথ্যসূত্র
---------

1. ↑  Chhosphel, Samten (অক্টোবর ২০১০)। "The Fifth Gungtang, Jamyang Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১০-২৭।

|
|  |
| পূর্বসূরীদ্কোন-ম্ছোগ-ব্স্তান-পা'ই-র্গ্যা-ম্ত্শো | '**জাম-দ্ব্যাংস-ব্স্তান-পা'ই-ন্যি-মা  পঞ্চম গুং-থাং লামা** | উত্তরসূরী'জিগ্স-মেদ-ব্স্তান-পা'ই-দ্বাং-ফ্যুগ |
|

| * দে
* স
গুং-থাং লামা |
| --- |
| 
* ১) দ্গে-'দুন-ফুন-ত্শোগ্স
* ২) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৩) দ্কোন-ম্ছোগ-ব্স্তান-পা'ই-স্গ্রোন-মে
* ৪) দ্কোন-ম্ছোগ-ব্স্তান-পা'ই-র্গ্যা-ম্ত্শো
* ৫) 'জাম-দ্ব্যাংস-ব্স্তান-পা'ই-ন্যি-মা
* ৬) 'জিগ্স-মেদ-ব্স্তান-পা'ই-দ্বাং-ফ্যুগ
* ৭) ব্লো-ব্জাং-দ্গে-লেগ্স-ব্স্তান-পা'ই-ম্খান-ছেন

 |
'**জিগ্স-মেদ-থুব-ব্স্তান-ন্যি-মা** (ওয়াইলি: *'jigs med thub bstan nyi ma*) (১৮৭৪-১৮৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-লুং-রিগ্স-ন্যি-মা ১৮৭৪ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন (ওয়াইলি: *a 'khor brag dkar gnas chen*) নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব (ওয়াইলি: *nam mkha' don drub*) এবং মাতার নাম ছিল ম্খা'-'গ্রো (ওয়াইলি: *mkha' 'gro*)। তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মা (ওয়াইলি: *blo bzang lung rigs nyi ma*) নামক তৃতীয় স্দে-খ্রি রিন-পো-ছে (ওয়াইলি: *sde khri rin po che*) উপাধিধারী লামা ১৮৭৪ খ্রিষ্টাব্দে মৃত্যুবরণ করার পর তার জন্ম হয়। স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: *skal bzang thub bstan dbang phyug*) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মার পুনর্জন্ম রূপে চিহ্নিত করেন। তিনি ঙ্গাগ-দ্বাং-থুব-ব্স্তান-র্গ্যা-ম্ত্শো (ওয়াইলি: *ngag dbang thub bstan rgya mtsho*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের নিকট শিক্ষালাভ করেন। ১৮৯৮ খ্রিষ্টাব্দে মাত্র পঁচিশ বছর বয়সে তার মৃত্যু হয়।

তথ্যসূত্র
---------

1. ↑  Dorje, Sonam (ডিসেম্বর ২০১৩)। "The Fifth Detri, Jigme Tubten Nyima"। *The Treasury of Lives: Biographies of Himalayan Religious Masters*। সংগ্রহের তারিখ ১৮ জুলাই ২০১৪।

|
|  |
| পূর্বসূরীব্লো-ব্জাং-লুং-রিগ্স-ন্যি-মা | '**জিগ্স-মেদ-থুব-ব্স্তান-ন্যি-মা  পঞ্চম স্দে-খ্রি রিন-পো-ছে** | উত্তরসূরীস্কাল-ব্জাং-ম্খ্যেন-রাব-র্গ্যা-ম্ত্শো |
|

| * দে
* স
স্দে-খ্রি রিন-পো-ছে |
| --- |
| 
* ১) ব্লো-ব্জাং-দোন-গ্রুব
* ২) 'জিগ্স-মেদ-লুং-রিগ্স-র্গ্যা-ম্ত্শো
* ৩) 'জাম-দ্ব্যাংস-থুব-ব্স্তান-ন্যি-মা
* ৪) ব্লো-ব্জাং-লুং-রিগ্স-ন্যি-মা
* ৫) 'জিগ্স-মেদ-থুব-ব্স্তান-ন্যি-মা
* ৬) স্কাল-ব্জাং-ম্খ্যেন-রাব-র্গ্যা-ম্ত্শো
* ৭) 'জাম-দ্ব্যাংস-ব্স্তান-পা'ই-র্গ্যাল-ম্ত্শান
* ৮) 'জাম-দ্ব্যাংস-থুব-ব্স্তান-র্গ্যা-ম্ত্শো

 |